કોંગ્રેસ પાર્ટી મત મેળવવા માટે નીચા સ્તરે પહોંચી રહી છે. કોંગ્રેસ પાર્ટી સર્જિકલ સ્ટ્રાઇકને લઇને પણ શંકામાં છે. આ વિડિયો એ વખતના લેફ્ટી જનરલ દ્વારા યોગ્ય જણાવવામાં આવ્યા બાદ વધુ પ્રશ્નો થઇ રહ્યા છે. ભાજપે કોંગ્રેસ પાર્ટીને જે પ્રશ્નો પુછ્યા છે તેમાં આ વેધક પ્રશ્નો રહેલા છે. કોંગ્રેસ પાર્ટી સર્જિકલ સ્ટ્રાઇકના વિડિયોને યોગ્ય ગણે છે કે કેમ, કોંગ્રેસ સર્જિકલ સ્ટ્રાઇકને યોગ્ય ગણે છે કે કેમ, પાકિસ્તાન કબજા હેઠળના કાશ્મીરમાં ઘુસીને અમારા જવાનો ત્રાસવાદીઓના કેમ્પને ફૂંકી મારે છે અને તેમને કોઇ ઇજા થતી નથી તેવી Âસ્થતિમાં કોંગ્રેસ પાર્ટી શું કહે છે, ભારતીય સેનાના સાહસી જવાન ઔરંગઝેબના ઘરે જ્યારે આર્મી ચીફ અને નિર્મલા સીતારામન પહોંચ્યા હતા ત્યારે કોંગ્રેસે તેને ડ્રામા તરીકે ગણાવીને જટિલ Âસ્થતિ સર્જી હતી. કાશ્મીરમાં સેનાનો એક સાહસી જવાન ઔરંગઝેબ ઇદની રજા ઉપર જઇ રહ્યો હતો ત્યારે ત્રાસવાદીઓએ તેનું અપહરણ કરીને હત્યા કરી દીધી હતી. શહીદ થવાના મામલે તેના પિતાનું કહેવું છે કે, તેમના બીજા પુત્ર પણ બલિદાન માટે તૈયાર છે. આ સાહસી પિતાને સન્માન આપવાની બાબત નાટક છે કે કેમ તે અંગે કોંગ્રેસ જવાબ આપે તેવા પડકારો રવિશંકર પ્રસાદે ફેંક્યા હતા.